Text file: 2829.txt
author: Ciara
downvotes: 12
end consideration date: 2012-05-05
id: '2829'
number comments: 25
number views: 8263
proposal type: Odziv pristojnega organa
response: "Odziv Ministrstva za infrastrukturo in prostor\nV zvezi s spodbujanjem\
  \ proizvodnje elektri\u010Dne energije v son\u010Dnih elektrarnah moramo najprej\
  \ opozoriti, da se za to ne tro\u0161ijo prora\u010Dunska sredstva, ampak namenska\
  \ sredstva zbrana s prispevkom za spodbujanje OVE, ki ga pla\u010Dujejo kon\u010D\
  ni odjemalci elektri\u010Dne energije.\nZavedamo se, da je proizvodnja take elektri\u010D\
  ne energije draga, vendar cena te tehnologije pada in podporo za nove proizvodne\
  \ naprave zni\u017Eujemo dvakrat na leto. Po predvidenem zni\u017Eanju za 22,45%\
  \ za PV proizvodne naprave zgrajene po 1.7.2012, bo podpora \u0161e ni\u017Eja,\
  \ kot jo zagotavljamo za elektri\u010Dno energijo iz lesne biomase in malo vi\u0161\
  ja kot za elektri\u010Dno energijo iz bioplina.  \nOdziv Ministrstva za kmetijstvo\
  \ in okolje\nV zvezi s predlogom, da se dolo\u010Di rok za odlo\u010Danje v postopkih\
  \ za podelitev koncesij za rabo vode za MHE sporo\u010Damo, da je v pripravi predlog\
  \ sprememb in dopolnitev Zakona o vodah, v katerem namerava Ministrstvo za kmetijstvo\
  \ in okolje poenostaviti nekatere postopke in s tem zmanj\u0161ati administrativne\
  \ obremenitve.\nTako bomo v spremembah zakona med drugim predlagali, da se za MHE\
  \ ne bi ve\u010D podeljevale koncesije, temve\u010D bi se izdajala vodna dovoljenja,\
  \ ki jih bo treba izdati v zakonsko predpisanem roku od prejema popolne vloge.\n\
  \ "
response date: 2012-06-19
response due date: null
sent date: 2012-04-06
title: "Ukinitev subvencij za elektri\u010Dno energijo proizvedeno s son\u010Dnimi\
  \ elektrarnami"
upvotes: 31
url: https://predlagam.vladi.si/predlog/2829
